*Za ostale upotrebe, v. Keri (razvrstavanje).*

**Okrug Keri** (engl. , ir. *Contae Chiarraí*) je jedan od 32 istorijska okruga na ostrvu Irskoj, smešten u njegovom jugozapadnom delu, u pokrajini Manster.

Danas je okrug Keri jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je grad Trali, a važan je i grad Kilarni.

Položaj i granice okruga
------------------------

Okrug Keri se nalazi u jugozapadnom delu irskog ostrva i Republike Irske i graniči se sa:

* sever: Atlantski okean (Estuar reke Šenon),
* severoistok: okrug Limerik,
* jugoistok: okrug Kork,
* jug i zapad: Atlantski okean.

Prirodni uslovi
---------------

Keri je po prostranstvu jedan od većih irskih okruga - zauzima 5. mesto među 32 okruga.

**Reljef:** Okrug Keri se sastoji dve sasvim različite celine. Severni i istočni delovi okruga su ravničarski do bregoviti, nadmorske visine do 200 m. Stoga je okrug poznat kao poljoprivredno područje. Južni i zapadni delovi do Atlantskog okeana su izrazito planinskih odlika (planine Mekgilkadi Riks), slabije naseljeni, ali izvanredno lepi i očuvani, pa su danas važno turističko odredište na ostrvu. Ovo je posebno važno u za poluostrvo Dingl.

**Klima** Klima u okrugu Keri je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Okrug Keri je bogat vodama. Okrug ima veoma dugu obalu ka Atlantiku na zapadu, jugozapadu i severozapadu. Na severozapadu okruga se nalazi ušće poznate irske reke Šenon, koja se potom razvija u veliki estuar. Od mesnih reka poznate su Fil i Lon. U okviru okruga postoji više jezera, od kojih su posebno poznata Kilarni jezera.

Stanovništvo
------------

Grad Trali, sedište okruga
Po podacima sa Popisa 2011. godine na području okruga Keri živelo je oko 145 hiljada stanovnika, većinom etničkih Iraca. Ovo je gotovo dvostruko manje nego na Popisu 1841. godine, pre Irske gladi i velikog iseljavanja Iraca u Ameriku. Međutim, poslednje tri decenije broj stanovnika okruga raste po stopi od približno 0,5% godišnje.

**Gustina naseljenosti** - Okrug Keri ima gustinu naseljenosti od nešto preko 30 st./km², što je za dvostruko manje od državnog proseka (oko 60 st./km²). Istočna polovina okruga je bolje naseljena nego zapadna.

**Jezik**: Oko 15% okružnog stanovništva naseljava tzv. Područja irskog jezika (zapadni deo okruga), gde je jedino irski jezik u zvaničnoj upotrebi. U ostatku okruga se ravnopravno koriste engleski i irski jezik.

Povezano
--------

* Irski okruzi
* Trali

Eksterni linkovi
----------------

***Kerry (grofovija)*** na Wikimedijinoj ostavi

* www.kerrycoco.ie Zvanična stranica Okruga Keri

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |